
Διάλυση του Φιλανθρωπικού Ιδρύματος με την επωνυμία «Φιλανθρω¬ 
πικό Ίδρυμα ΠΑΝΑΓΙΑ Η ΠΑΝΤΑΝΑΣΣΑ» στα Λινοπεράματα 

Ηρακλείου - Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου Γ18 του Αστικού,Κώδικα. 

2. Τις διατάξεις του Ν. Δ/γματος 1111/72 «περί Φιλανθρωπικών 
Σωματείων» (ΦΕΚ 23/Α/72). 

3. Τις διατάξεις του Β. Δ/γματος 753/1972 «περί συστάσεως Ιδρύ¬ 
ματος υπό την επωνυμίαν «Φιλανθρωπικό Ίδρυμα ΠΑΝΑΓΙΑ Η ΠΑ¬ 
ΝΤΑΝΑΣΣΑ» εις Λινοπεράματα Ηρακλείου - Κρήτης και εγκρίσεως 
του Οργανισμού αυτού» (ΦΕΚ 217/Α/72). 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/85) και 

·> 

5. Την αριθ. 2/29.4.1990 απόφαση τής Γενικής Συνέλευσης του 
Σωματείου με την επωνυμία «ΠΑΝΑΓΙΑ Η ΠΑΝΤΑΝΑΣΣΑ» και την 
αριθ.’ 5/10.8.1990 απόφαση του Διοικητικού Συμβουλίου του Ιδρύμα¬ 
τος με πρόταση της Υπουργού Υγείας, Πρόνοιας και Κοινών. Ασφαλί¬ 
σεων, αποφασίζουμε: 

Άρθρο Μόνο 

1. Το Φιλανθρωπικό Ίδρυμα με την επωνυμία «ΠΑΝΑΓΙΑ Η ΠΑ¬ 
ΝΤΑΝΑΣΣΑ» στα Λινοπεράματα Ηρακλείου - Κρήτης, που συστήθηκε 
με το Β.Δ. 753/1972, διαλύεται. 

2. Η περιουσία, που διατέθηκε για τη σύσταση του παραπάνω Ιδρύ¬ 
ματος επανέρχεται στο Σωματείο, που συνέστησε αυτό. 

' Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 27 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 30993 (2) 

Επιχορήγηση εργοδοτών για απασχόληση ατόμων με ειδικές ανάγκες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 1648/86 «Προστα¬ 
σία Πολεμιστών, αναπήρων και θυμάτων πολέμου και μειονεκτούντων 
προσώπων» (ΦΕΚ 147/Α/2.10.86). 

2. Τη γνώμη του Δ.Σ. του Ο.Α.Ε.Δ. (αριθ. συνεδρίασης 49/ 
18.12.1990) που μας υποβλήθηκε με το υπ’ αριθ. 100234/9.1.1991 
έγγραφό του, αποφασίζουμε: 

Καταρτίζουμε προγράμματα επιχορήγησης Ιδιωτικών Επιχειρή¬ 
σεων, Οργανισμών και επιχειρήσεων Τοπικής Αυτοδιοίκησης και Κοι¬ 
νής Ωφέλειας, Συνεταιρισμών Επαγγελματικών Σωματείων και Ενώ¬ 
σεων αυτών, που προσλαμβάνουν άτομα με ειδικές ανάγκες με τη διαδι¬ 
κασία της υποχρεωτικής πρόσληψης (άρθρο 2 του Ν. 1648/86) και γε¬ 
νικά εργοδοτών για την πρόσληψη ατόμων με ειδικές ανάγκες ως εξής: 

1. Α. Πρόγραμμα επιχορήγησης εργοδοτών για την πρόσληψη δια- 
κοσίων πενήντα (250) ατόμων με ειδικές ανάγκες κάτω των 25 ετών. 

Β. Πρόγραμμα επιχορήγησης εργοδοτών για την πρόσληψη τριακο- 
σίων (300) ατόμων με ειδικές ανάγκες άνω των 25 ετών. 

Στο Α’ Πρόγραμμα επιχορηγούνται εργοδότες για πρόσληψη ατό¬ 
μων με ειδικές ανάγκες που διανύουν το 16ο έτος της ηλικίας τους, 
έχουν δηλ. συμπληρώσει το 15ο έτος της ηλικίας τους μέχρι και το 25ο 
έτος, κατά την ημερομηνία πρόσληψής τους. 

Άτομα που κατά τη διάρκεια της υπαγωγής τους στο Πρόγραμμα 
συμπληρώνουν το 25ο έτος παραμένουν στο Πρόγραμμα αυτά (Πρό¬ 
γραμμα Α). 

Στο Β' Πρόγραμμα υπάγονται εργοδότες για πρόσληψη ατόμων ηλι- 
κίς 25 ετών συμπληρωμένων, διανύουν δηλ. το 26ο έτος έως το 65ο 
έτος. 

Άτομα που έχουν συμπληρώσει με βάση την ημερομηνία γέννησής 
τους το 65ο έτος της ηλικίας τους κατά τη διάρκεια υπαγωγής τους στο 
πρόγραμμα παραμένουν σ’ αυτό. 

2. Στα παραπάνω προγράμματα δεν περιλαμβάνονται κρατικοί φο¬ 
ρείς, ανεξάρτητα από το καθεστώς δημοσίου ή ιδιωτικού ή μικτού δι¬ 
καίου που τους διέπει, όπως αναφέρονται στην παρ. 6 του άρθρου 1 του 
Ν. 1256/82, δηλαδή: 

α) Οι Κρατικές ή Δημόσιες Υπηρεσίες όπως εκπροσωπούνται από το 
Νομικό Πρόσωπο του Δημοσίου. 

β) Οι Κρατικοί ή Δημόσιοι Οργανισμοί σαν Κρατικά Ν.Π.Δ.Δ. 

γ) Οι Κρατικές ή Δημόσιες και Παραχωρηθείσες Επιχειρήσεις όπως 
η ΔΕΗ, ο ΟΤΕ, η Ελληνική Ραδιοφωνία, Τηλεόραση κ.λ.π. 

δ) Τα Κοινωφελή Ιδρύματα του Αστικού Κώδικα που περιήλθαν στο 
Δημόσιο και χρηματοδοτούνται ή επιχορηγούνται από αυτό. 

ε) Οι Τραπεζικές και άλλες ανώνυμες εταιρείες στις οποίες είτε τα 
κατά τις προηγούμενες περιπτώσεις Νομικά Πρόσωπα έχουν το σύνολο 
ή την πλειοψηφία των μετοχών του εταιρικού κεφαλαίου, είτε έχουν 
κρατικό προνόμιο ή κρατική επιχορήγηση, όπως η Τράπεζα Ελλάδος, η 
Αγροτική Τράπεζα, η Ελληνική Τράπεζα Βιομηχανικής Αναπτύξεως, η 
Κτηματική Τράπεζα, η Εμπορική Τράπεζα κ.λ.π. 

στ) Τα Κρατικά Νομικά Πρόσωπα που έχουν χαρακτηρισθεί από το 
Νόμο ή τα δικαστήρια ή Νομικά Πρόσωπα Ιδιωτικού Δικαίου, όπως ο 
ΟΣΕ, ο Αυτόνομος Σταφιδικός Οργανισμός κ.α. που χρηματοδοτούνται 
ή επιχορηγούνται από οποιαδήποτε από τα προαναφερόμενα νομικά 
πρόσωπα. 

ζ) Επίσης στα παραπάνω προγράμματα δεν περιλαμβάνονται όλες 
γενικά οι Τράπεζες και πολιτικές οργανώσεις και κόμματα και επιχειρή¬ 
σεις καθαρισμών χώρων. 

Από τους παραπάνω φορείς εξαιρούνται και δύνανται να επιχορηγη¬ 
θούν οι εταιρείες στις οποίες συμμετέχουν οι φορείς αυτοί και οι οποίες 
έχουν Νομική μορφή Α.Ε., Α.Ε.Β.Ε. και Ε.Π.Ε. και λειτουργούν με 
τους κανόνες του ελεύθερου ανταγωνισμού και δεν έχουν μονοπωλιακό 
προνόμιο. 

Προκειμένου να εγκριθεί η ύπαγωγή των ανωτέρω εταιρειών στο 
πρόγραμμα θα ζητείται και η γνώμη του φορέα που κατέχει την πλειο¬ 
ψηφία των μετοχών. 


3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο άτομο (ερ¬ 
γάτη ή υπάλληλο) στα προγράμματα Α’ και Β' καθορίζεται στις δύο χι¬ 
λιάδες τριακόσιες δρχ. (2.300) την ημέρα, χωρίς καμμιά άλλη παροχή 
από τον Ο.Α.Ε.Δ. (ασφάλιση κ.λ,π.). 

Επίσης δύνανται να επιχορηγούνται επιχειρήσεις οι οποίες θα απα¬ 
σχολήσουν άτομα με ειδικές ανάγκες που έχουν περιορισμένε^δυνατό- 
τητες για επαγγελματική απασχόληση από οποιαδήποτε χρόνια σωμα¬ 
τική ή ψυχική πάθηση ή βλάβη (παρ. 4 άρθρου 1 του Ν. 1648/86) για 
ώρες εργασίας ίσες με το ήμισυ των ωρών της ημερήσιας υποχρεωτικής 
απασχόλησης. 

Σ’ αυτές τις περιπτώσεις το ποσό της επιχορήγησης καθορίζεται στις 
χίλιες διακόσιες (1.200) δρχ. την ημέρα. 

4. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε προσλαμβανόμενο άτομο ορί¬ 
ζεται σε δώδεκα (12) μήνες από την ημέρα της πρόσληψης, η οποία 
πρέπει να γίνεται μετά την ημερομηνία της εγκριτικής απόφασης του Δ/ 
ντή της αρμόδιας Υπηρεσίας (ΥΝ ή ΤΥ ή του Γρ. Εργασίας ατόμων με 
ειδικές ανάγκες) η οποία απόφαση πρέπει να εκδίδεται το αργότερο 
μέσα σε είκοσι (20) ημέρες από την υποβολή της σχετικής αίτησης. 

Είναι δυνατή όμως κατ’ εξαίρεση η υπαγωγή ατόμου με ειδικές ανά¬ 
γκες στο πρόγραμμα εφόσον η πρόσληψή του έγινε μέσα σε είκοσι (20) 
εργάσιμες ημέρες, πριν από την ημερομηνία υποβολής της αίτησης για 
υπαγωγή στο πρόγραμμα. Για το νομό Αττικής (πλην ΤΥ ΟΑΕΔ Μεγά¬ 
ρων και Ελευσίνας) και τους νομούς Θεσσαλονίκης, Μαγνησίας, Ηρα¬ 
κλείου, Αχαΐας, Λάρισας οι παραπάνω αποφάσεις θα εκδίδονται από 
τους Προϊσταμένους των αντίστοιχων Γραφείων Εργασίας ατόμων με 
ειδικές ανάγκες. 

Οι αποφάσεις αυτές θα κοινοποιούνται για την καταβολή της επιχο- 
ρήγησης στις αρμόδιες κατά τόπο Υπηρεσίες του ΟΑΕΔ και στον εργο¬ 
δότη. 

Η επιχορήγηση θα υπολογίζεται για κάθε εργάσιμη ημέρα και μέχρι 
είκοσι έξι (26) ημέρες κατ’ ανώτατο όριο για κάθε μήνα, εφόσον όμως 
κάθε μήνα υπάρχουν τουλάχιστον δέκα επτά (17) ημερομίσθιοι, ο εργο¬ 
δότης θα επιχορηγείται κοινονικά για τα πραγματοποιηθέντα ημερομί¬ 
σθια. 

Ο εργοδότης υποχρεούται να απασχολήσει το προσλαμβανόμενο 
άτομο για δέκα πέντε (15) τουλάχιστον μήνες από τους οποίους τους 
πρώτους δώδεκα (12) με επιδότηση και τους τελευταίους τρεις (3) χω¬ 
ρίς επιδότηση. 

4α. ΠΡΟΓΡΑΜΜΑ ΕΙΔΙΚΗΣ ΣΥΜΒΑΣΗΣ 

Οι οργανισμοί και οι επιχειρήσεις της Τοπικής Αυτοδιοίκησης καθώς 
και οι Ξενοδοχειακές και Τουριστικές Επιχειρήσεις δύνανται να επιχο¬ 
ρηγούνται για την απασχόληση ατόμων με ειδικές ανάγκες και στην πε¬ 
ρίπτωση κατά την οποία τους παρέχουν εποχιακή απασχόληση πέντε 
(5) μηνών. 

• Στην περίπτωση αυτή ο χρόνος έναρξης της επιχορήγησης θα είναι ο 
χρόνος έναρξης της ορισμένου χρόνου σύμβασης (εποχιακή απασχό¬ 
ληση) και χρόνος λήξης, η ημερομηνία λύσης της ορισμένου χρόνου 
σύμβασης. 

5. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή στα προγράμματα 
αυτά είναι: 

α) Τα άτομα που θα προσληφθούν να έχουν υπαχθεί στις διατάξεις 
του Ν. 1648/86. 

β) Να έχουν την Ελληνική υπηκοότητα ή την υπηκοότητα κράτους - 
μέλους της Ε.Ο.Κ. ή την Κυπριακή υπηκοότητα ή να είναι Έλληνες 
ομογενείς που έχουν έλθει από την αλλοδαπή ή να εμπίπτουν στο άρθρο 
11 του ΚΑΝ/ΕΟΚ/1612/68. 

γ) Να μην έχουν απολύσει άτομο με ειδικές ανάγκες κατά τη διάρ¬ 
κεια των τριών (3) μηνών που προηγούνται της ημερομηνίας υποβολής 
στην αρμόδια Υπηρεσία της σχετικής αίτησης. 

Παρέχεται η ευχέρεια να υπαχθούν στο πρόγραμμα και εργοδότες 
που κατά την περίοδο αυτή των τριών (3) μηνών απέλυσαν μεν άτομο 
με ειδικές ανάγκες, αλλά το αντικατέστησαν με άλλο. Επίσης και σ’ 
εκείνους που δεν αντικατέστησαν το άτομο με ειδικές ανάγκες που απο¬ 
λύθηκε κατά την ίδια χρονική περίοδο, επειδή έληξε η σύμβαση εργα¬ 
σίας του ή ατρατεύθηκε ή συνταξιοδοτήθηκε. Στις περιπτώσεις που πα¬ 
ρέχεται η ευχέρεια μη αντικατάστασης κατά το κρίσιμο τρίμηνο (λήξη 
χρόνου σύμβασης εργασίας, στράτευση και αυνταξιοδότηση ατόμου με 
ειδικές ανάγκες) ο εργοδότης πρέπει κατά την ημέρα υποβολής των δι- 
καιολογητικών του να καταθέσει και τα ανάλογα δικαιολογητικά. 

8) Να απαοχοληθοόν τα άτομα που θα προσληφθούν σβ αντικείμενο 
ίδιο ή παραπλήσιο της ειδικότητάς τους. 

6. Σε περίπτωση απόλυσης ατόμου με ειδικές ανάγκες πριν από τη 
λήξη των δέκα πέντε (15) μηνών ο εργοδότης είναι υποχρεωμένος να το 
αντικαταστήσει με άλλο άτομο προστατευόμενο του Ν. 1648/86 το αρ¬ 
γότερο μέσα σε σαράντα πέντε (45) εργάσιμες ημέρες από την απόλυση. 

Στην περίπτωση αυτή η επιχορήγηση θα συνεχιστεί από την ημερο¬ 
μηνία της (αντικατάστασης του απολυθέντος και μέχρι τη λήξη του προ¬ 
γράμματος. 

Στην αντίθετη περίπτωση είναι υποχρεωμένος να επιστρέφει το μισό 
του ποσού της επιχορήγησης που του καταβλήθηκε μέχρι την ημέρα της 
απόλυσης του ατόμου αυτού. 

Εξαιρείται της υποχρέωσης αυτής ο εργοδότης που δεν εξευρίσκει 
άλλο άτομο με ειδικές ανάγκες της αυτής ή παραπλήσιας ειδικότητας 
βεβαιουμένου τούτου από την αρμόδια κατά τόπο Υπηρεσία του 

Ο.Α.Ε.Δ. 

Η βεβαίωση αυτή θα παραμένει στο φάκελλο της επιχείρησης που 
τηρεί η κατά τόπο αρμόδια Υπηρεσία του Ο.Α.Ε.Δ. 

Επίσης εξαιρείται της παραπάνω υποχρέωσης ο εργοδότης που κατά 
το διάστημα του Ιδμήνου ο εργαζόμενός του απεχώρησε οικειοθελώς ή 
στρατεύθηκε ή συνταξιοδοτήθηκε. 

Στην περίπτωση αυτή ο εργοδότης θα επιχορηγηθεί κανονικά μέχρι 
την προηγούμενη της οικειοθελούς αποχώρησης ή στράτευσης ή συντα- 
ξιοδότησης του ατόμου με ειδικές ανάγκες μη υποχρεούμενος στην αντι¬ 
κατάστασή του με άλλο άτομο με ειδικές ανάγκες προστατευόμενο του 
Ν. 1648/86 εκτός εάν ο ίδιος επιθυμεί. 

Άτομα με ειδικές ανάγκες που προσλαμβάνονται σε αντικατάσταση 
ατόμων με ειδικές ανάγκες που υπάγονται στο πρόγραμμα μπορούν να 
υπαχθούν σ’ αυτό για το υπόλοιπο χρονικό διάστημα του 15μήνου της 
επιχορήγησης έστω και αν ανήκουν σε άλλη ηλικία από τα αντικαθιστώ- 
μενα. Ειδικά για την περίπτωση απόλυσης ατόμου με ειδικές ανάγκες 
που απασχολείται σύμφωνα με τις διαδικασίες που ορίζει η παράγραφος 
4β (απόλυση πριν τη λήξη της ορισμένου χρόνου σύμβασης εργασίας) ο 
εργοδότης υποχρεούται να επιστρέφει το μισό του ποσού της επιχορήγη¬ 
σης που του καταβλήθηκε μέχρι την ημέρα της απόλυσης του ατόμου 
αυτού χωρίς να έχει σε περίπτωση (αντικατάστασης δυνατότητα συνέχι¬ 
σης της επιχορήγησης. 

7. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ ΠΡΟ¬ 
ΓΡΑΜΜΑ 

Δεν επιχορηγούνται εργοδότες για εργαζόμενους οι οποίοι είναι σύζυ¬ 
γοί τους ή συνδέονται με Α’ βαθμό συγγένειας ή είναι ετερόρρυθμοι ή 
ομόρρυθμοι εταίροι της ίδιας επιχείρησης ή αποτελούν μέλη του Διοικη¬ 
τικού Συμβουλίου της εταιρείας, ανεξάρτητα από το νομικό καθεστώς 
της. 

Είναι δυνατόν να επιχορηγηθούν εταίροι Εταιρείας Περιωρισμένης 
Ευθύνης (Ε.Π.Ε.) και Ανώνυμης Εταιρείας (Α.Ε.) όπως και οι σύζυγοι 
και τα παιδιά τους εφόσον αυτοί θα είναι μισθωτοί της Ε.Π.Ε. ή Α.Ε. 
και δεν θα αποτελούν μέλη του Δ.Σ. αυτών. 

Για τους Συνεταιρισμούς οπωσδήποτε τα μέλη αυτών δεν είναι δυνα¬ 
τόν να επιχορηγηθούν εξαιρούμενων των αγροτοκτηνοτροφίκών. 

Δεν είναι δυνατόν να επιχορηγηθούν εργοδότες για τα ίδιά άτομα για 
τα οποία έχουν ήδη επιχορηγηθεί κατά τα δύο προηγούμενα έτη 1989, 
1990. 

8. Η προθεσμία πλήρωσης των θέσεων που εγκρίνονται από το Δ/ντή 
ή Προϊστάμενο των αρμοδίων ως ανωτέρω Υπηρεσιών είναι δύο (2) μή¬ 
νες το αργότερο από την ημερομηνία κοινοποίησης της σχετικής απόφα¬ 
σης. Ειδικά για τις αποφάσεις που θα εκδοθούν μετά την 1η Νοεμβρίου 
1991 η ανωτέρω προθεσμία περιορίζεται μέχρι 31.12.1991. 

9. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ. 

Για να υπαχθεί στα προγράμματα αυτά μια επιχείρηση ή εργοδότης 
πρέπει να υποβάλει στην αρμόδια Υπηρεσία του Ο.Α.Ε.Δ. (Υ. Νομού, 
ΤΥ, Γραφείο Εργασίας ή Γραφείο Εργασίας Ατόμων με Ειδικές Ανά¬ 
γκες) τα εξής δικαιολογητικά: 

α) Αίτηση που θα περιέχει την επωνυμία του εργοδότη, τα αντικεί¬ 
μενα της οικονομικής δραστηριότητας και τον αριθμό των ατόμων που 
θα προσλάβει σύμφωνα με το πρόγραμμα. 

β) Αντίγραφο μισθοδοτικών καταστάσεων τριών (3) μηνών που 
προηγούνται από το μήνα υποβολής της αίτησης του εργοδότη για την 
υπαγωγή του στο πρόγραμμα ή κατάσταση απόδοσης ασφαλιστικών ει¬ 
σφορών των μηνών εκείνων που προηγούνται της κρίσιμης περιόδου. 

Εξαιρούνται από την υποχρέωση αυτή οι νεοσύστατες επιχειρήσεις, οι 


Δήμοι, Κοινότητες, οι Δημοτικές και Κοινοτικές Επιχειρήσεις. 

γ) Υπεύθυνη δήλωση του Ν.Δ. 1599/86 ότι το τρίμηνο που προη¬ 
γείται από το μήνα της πρόσληψης του ατόμου με ειδικές ανάγκες δεν 
απέλυσε άλλους προστατευόμενους του Ν. 1648/86 ή ότι τόσο αυτούς 
που απέλυσε τους αντικατέστησε ή δεν αντικατέστησε εκείνους που δεν 
είχε υποχρέωση από το πρόγραμμα να αντικαταστήσει και ότι έλαβε 
γνώση και αποδέχεται τους όρους του προγράμματος αυτού. 

. Κατά τον ενδιάμεσο χρόνο μεταξύ ημερομηνίας αίτησης και ημερο¬ 
μηνίας έκδοσης της σχετικής απόφασης δεν δικαιολογούνται απολύσεις 
ή οικειοθελείς αποχωρήσεις ατόμων με ειδικές ανάγκες, εκτός αν ο ερ¬ 
γοδότης κάνει ισάριθμες προσλήψεις. 

10. Η πρώτη επιχορήγηση θα καταβάλλεται στον εργοδότη μετά 
από δίμηνη τουλάχιστον απασχόληση του εργαζομένου. Στη συνέχεια 
και μέχρι τη λήξη του 12μήνου της επιχορήγησης θα καταβάλλεται 
κάθε μήνα, με την επιφύλαξη της κατωτέρω παραγρ. 12. 

ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

11. Για την καταβολή της επιχορήγησης ο εργοδότης θα υποβάλει 
στην Υπηρεσία του Ο.Α.Ε.Δ. (ΥΝ ή ΤΥ κ.λ.π.) τα εξής δικαιολογητικά: 

α) Κατάσταση χωριστή για κάθε πρόγραμμα που θα περιλαμβάνει το 
ονοματεπώνυμο των προσληφθέντων βάσει του προγράμματος, τη χρο¬ 
νολογία γέννησης, την ειδικότητα, το ποσό με το οποίο βαρύνεται ο 
Ο.Α.Ε.Δ. σύμφωνα με το πρόγραμμα, το συνολικό ακαθάριστο ποσό 
που δικαιούται ο εργαζόμενος και στήλη υπεύθυνης δήλωσης στην 
οποία έχουν υπογράψει τα προσληφθέντα άτομα με ειδικές ανάγκες ότι 
απασχολήθηκαν και πληρώθηκαν για το χρονικό διάστημα για το οποίο 
ζητείται η επιχορήγηση. Φωτοτυπημένο αντίγραφο της αναγγελίας 
πρόσληψης του ατόμου με ειδικές ανάγκες ή βεβαίωση της αρμόδιας 
Υπηρεσίας του ΟΑΕΔ, ότι το άτομο που έχει προσληφθεί είναι προστα¬ 
τευόμενο του Ν. 1648/86. 

β) Βιβλιάριο αγοράς ενσήμων για το χρονικό διάστημα της επιχορή¬ 
γησης (φωτοτυπία του βιβλιαρίου θα κατατίθεται στην αρμόδια Υπηρε¬ 
σία μας). 

Ειδικά για την πρώτη επιχορήγηση του διμήνου (παρ. 11) αρκεί 
υπεύθυνη δήλωση του Ν.Δ. 1599/86 του εργοδότη ότι θα καταβάλλει 
μέσα στις νόμιμες προθεσμίες τις ανάλογες εισφορές. ~ . · · · 

γ) Φωτοτυπημένα αντίγραφα των αναγγελιών πρόσληψης των εργα¬ 
ζομένων. 

.12; Αξιώσεις εργοδοτών για είσπραξη επιχορήγησης για άτομα που 
θα υπαχθούν στα προγράμματα της απόφασης αυτής-, ασκούνται μέσα 
σε έξι (6) το αργότερο μήνες από το μήνα της πραγματικής απασχόλη¬ 
σης των ατόμων αυτών. Μετά παρέλευση της προθεσμίας αυτής η αξί¬ 
ωση του εργοδότη παραγράφεται. 

Ως ημερομηνία κατάθεσης δικαιολογητικών πληρωμής της επιχορή¬ 
γησης λογίζεται πάιντα η πρώτη του μηνός εκείνου μέσα στον οποίο κα¬ 
τατέθηκαν ανεξάρτητα από την πραγματική ημέρα που πρωτοκολλήθη- 
καν τα σχετικά δικαιολογητικά. 

13. Είναι δυνατή η επιμήκυνση του χρόνου επιχορήγησης εργοδότη 
(δωδεκαμήνου) κατά ένα (1) το πολύ μήνα για μη απόλυση προσωπι¬ 
κού, σε περίπτωση χορήγησης ομαδικής άδειας απουσίας προσωπικού, 
σοβαρής ασθένειας εργαζομένου, αδείας χωρίς αποδοχές, αδείας κυή- 
σεως και κυοφορίας κ.λ.π., μετά από αίτηση του εργοδότη και απόφαση 
του Διευθυντή της αρμόδιας Υπηρεσίας του Ο.Α.Ε.Δ. 

Επίσης σε περίπτωση αντικατάιστασης ατόμου μέσα στην προθεσμία 
των σαράιντα πέντε (45) ημερών ή εκπρόθεσμης αντικατάστασης που 
βεβαιώθηκε από την αρμόδια Υπηρεσία του Ο.Α.Ε.Δ. είναι δυνατή η 
επιμήκυνση του χρόνου επιχορήγησης κατά ένα (1) το πολύ μήνα για 
κάθε άτομο που αντικαταστάθηκε μετά από αίτηση του εργοδότη και 
απόφαση του αρμόδιου Διευθυντή της Υπηρεσίας. 

14. Κάθε διαφορά που τυχόν θα προκύπτει κατά την εφαρμογή της 
απόφασης αυτής μεταξύ εργοδότη και Ο.Α.Ε.Δ. θα επιλύεται με άπό- 
φαση του Δ.Σ; 

15. Η ισχύς της απόφασης αυτής οφχίζει από την 1η Ιανουάριου 
1991 και λήγει την 31η Δεκεμβρίου 1991, εκτός αν ο αριθμός των 
προβλεπομένων για κάθε πρόγραμμα θέσεων πληρωθεί ενωρίτερα. 

16. Από την ισχύ της απόφασης αυτής παύει να ισχύει η υπ’ αριθ. 
30136/6.3.1990 απόφασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1991 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

I. ΠΑΛΑΙΟΚΡΑΣ ΣΑΣ ΑΡΙΣΤ. ΚΑΛΑΝΤΖΑΚΟΣ 

- 

Αριθ. Φ. 21/348 (3) 

Υπαγωγή του ταχτικού προσωπικού της Εκκλησίας της Ελλάδος που 
απασχολείται στο Περιοδικό «Εκκλησία», στις διατάξεις του άρθρου 
11 του Ν.Δ/τος 4277/1962 και στην ασφάλιση 1ΚΑ - ΕΤΕΑΜ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου, παρ. 1 του Ν. 1654/1986 «Υπαγωγή 
του τακτικού προσωπικού των νομικών προσώπων δημοσίου δικαίου 
στις διατάξεις του άρθρου 11 του Ν.Δ. 4277/1962 και άλλες διατά¬ 
ξεις». 

2. Τη γνώμη της ΔΙΣ όπως διατυπώθηκε στη Συνεδρία της 
22.10.1990, αποφασίζουμε: 

1. Το τακτικό προσωπικό της Εκκλησίας της Ελλάδος που απασχο¬ 
λείται στο περιοδικό «Εκκλησία» και το οποίο ασφαλίζεται στον Κλάδο 
Συντάξεων του Ιδρύματος Κοινωνικών Ασφαλίσεων (Ι.Κ.Α.), υπάγεται 
στις διατάξεις του άρθρου 11 του Ν.Δ. 4277/1962 (ΦΕΚ 191), από 
την πρώτη του επόμενου μήνα από τη δημοσίευση της απόφασης αυτής 
στην Εφημερίδα της Κυβερνήσεως. 

2. Από την ίδια ανωτέρω ημερομηνία το εν λόγω προσωπικό υπάγε¬ 
ται στην ασφάλιση του Ειδικού Τομέα Επικουρικής Ασφάλισης Μισθω¬ 
τών (ΙΚΑ - ΕΤΕΑΜ). 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 6 Μαρτίου 1991 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΟΝ ΕΘΝΙΚ. ΠΑΙΔΕΙΑΣ. ΚΑΙ ΘΡΗΣ/ΤΩΝ 

Μ. ΓΙΑΝΝΑΚΟΥ Γ. ΣΟΥΦΛΙΑΣ 

-♦- 

Αριθ. Ε’ οιχ,/9699 (4) 

Έγκριση προσωρινής πρόσληψης προσωπικού στο Νομ. Γεν. Νοσ. Ρε¬ 
θύμνης, σύμφωνα με τις διατάξεις του Κεφ. Β' του Ν. 993/79. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Κεφ. Β' του Ν. 993/79. 

β) Του Άρθρου Πέμπτου του Ν. 1408/83. 

γ) Των άρθρων 8 και 9 του Ν. 1476/84. 

2. Την αριθ. 206/20.3.91 πράξη της Πενταμελούς Επιτροπής 
Υπουργών. 

3. Τις απρόβλεπτες και επείγουσες χειρουργικές ανάγκες του Νομ. 
Γεν. Νοσ. Ρεθύμνης. 

4. Το αριθ. 5114/10.12.90 έγγραφο του Γεν. Νομ. Νοσ. Ρεθύμνης. 

5. Το γεγονός ότι οι απρόβλεπτες και επείγουσες λειτουργικές ανά¬ 
γκες του Νοσοκομείου δεν μπορούν να καλυφθούν από το υφιστάμενο 
προσωπικό ή με απόσπαση προσωπικού από άλλες υπηρεσίες. 

6. Την αριθ. 1059/3.5.90 (ΦΕΚ 295/3.5.90 τ. Β') απόφαση του 
Πρωθυπουργού (Καθορισμός αρμοδιοτήτων), αποφασίζουμε: 

Εγκρίνουμε την προσωρινή πρόσληψη του παρακάτω προσωπικού 
σύμφωνα με τις παραπάνω διατάξεις στο Νομ. Γεν. Νοσ. Ρεθύμνης για 
χρονικό διάστημα μέχρι οκτώ (8) μήνες, προκειμένου να αντιμετωπι- 
σθούν απρόβλεπτες και επείγουσες λειτουργικές ανάγκες του Νοσοκο¬ 
μείου με την προϋπόθεση ότι υπάρχει εγκεκριμένη σχετική πίστωση για· 
την αντιμετώπιση της δαπάνης, ως εξής: 

1. Ενός (1) τηλεφωνητού κλάδου ΔΕ 

2. Ενός (1) Ηλεκτροτεχνίτου Κλάδου ΔΕ 

3. Ενός (1) Υδραυλικού Κλάδου ΔΕ 

4. Δύο (2) Εμφανιστών χειριστών Κλάδου ΔΕ 


5. Ενός (1) παρασκευαστού - στριας Κλάδου ΔΕ 

6. Ενός (1) θερμαστού Κλάδου ΔΕ 

7. Ενός (1) οδηγού Ασθενοφόρου κλάδου ΔΕ 

8. Τριών (3) τραπεζοκόμων κλάδου ΥΕ 

9. Δύο (2) κλητήρων θυρωρών του κλάδου ΥΕ 

10. Δύο (2) εργατών του κλάδου ΥΕ 

11. Μιας (1) Σιδηρώτριας του κλάδου ΥΕ 

12. Μιας (1) πλύντριας του κλάδου ΥΕ 

13. Επτά (7) καθαριστριών κλάδου ΥΕ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαρτίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

-♦- 

Αριθ. Ε οικ. 9701 (5) 

Έγκριση προσωρινής πρόσληψης προσωπικού με τις διατάξεις του Κεφ. 

Β' του Ν. 993/79 στο Νοσοκομείο θείας Πρόνοιας «Παμμακάρι¬ 
στος». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: ' 

' 1. Τις διατάξεις: 

α) Του Κεφ. Β' του Ν. 993/79. 

β) Του Άρθρου Πέμπτου του Ν. 1408/83. 

γ) Των άρθρων 8 και 9 του Ν. 1476/84. 

2. Την αριθ. 206/20.3.91 πράξη της Πενταμελούς Επιτροπής 
Υπουργών. 

3. Τις απρόβλεπτες και επείγουσες λειτουργικές ανάγκες του Νοσο¬ 
κομείου θείας Πρόνοιας «Παμμακάριστος» οι οποίες δεν μπορούν να 
καλυφθούν από το υφιστάμενο προσωπικό του Νοσοκομείου ή με από¬ 
σπαση προσωπικού από άλλες δημόσιες υπηρεσίες. 

4. Την αριθ. 1059/3.5.90 (ΦΕΚ 295/3.5.90, τ. Β’) απόφαση 
Πρωθυπουργού (Καθορισμός αρμοδιοτήτων), αποφασίζουμε: 

1. Εγκρίνουμε την προσωρινή πρόσληψη του παρακάτω προσωπι¬ 
κού, σύμφωνα με τις παραπάνω διατάξεις στο Νοσοκομείο θείας Πρό¬ 
νοιας «Παμμακάριστος» για χρονικό διάστημα μέχρι οκτώ (8) μήνες, 
προκειμένου να αντιμετωπισθούν απρόβλεπτες και επείγουσες λειτουρ¬ 
γικές ανάγκες του Ιδρύματος, με την προϋπόθεση ότι υπάρχει εγκεκρι¬ 
μένη σχετική πίστωση για την αντιμετώπιση της δαπάνης ως εξής: 

1. Μιας (1) υπαλλήλου του Κλάδου ΔΕ Διοικητικού - Λογιστικού 

2. Μιας (1) Παρασκευάστριας του Κλάδου ΔΕ 

3. Μιας (1) Εμφανίστριας - Χειρίστριας του Κλάδου ΔΕ 

4. Ενός (1) Οδηγού Ασθενοφόρου του Κλάδου ΔΕ 

5. Μιας (1) Ράπτριας του Κλάδου ΔΕ 

6. Ενός (1) θερμοϋδραυλικού 

7. Μιας (1) Σιδηρώτριας του Κλάδου ΔΕ 

8. Μιας (1) Καθαρίστριας του Κλάδου ΥΕ 

9. Ενός (1) Εργάτη του Κλάδου ΥΕ 

10. Μιας (1) Πλύντριας του Κλάδου ΥΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαρτίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

- 4 - 

Αριθ. Ε5/662 (6) 

Πρακτική άσκηση σπουδαστών Τ.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1 εδ. δ του Ν. 1351/83 «Εισα¬ 
γωγή σπουδαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/τ. Α'/29.3.85) 
«Άσκηση στο επάγγελμα των σπουδαστών ΤΕΙ». 

3. Την Ε5/1258/86 (ΦΕΚ 133/τ. Β'/27.3.1986 και ΦΕΚ 

456/τ. Β'/ΐ7.7.86) κοινή Υπουργική απόφαση «Ορισμός αποζημίω¬ 
σης ασκούμενων στο επάγγελμα σπουδαστών της Τριτοβάθμιου; Τεχνι¬ 
κής και Επαγγελματικής Εκπαίδευσης». 

4. Την Ε5/1303/86 (ΦΕΚ 168/τ. Β’/16.4.86) κοινή απόφαση 
των Υπουργών Εθνικής Παιδείοις και θρησκευμάτων και Υγείοις Πρό¬ 
νοιας και Κοινωνικών Ασφαλίσεων «Ασφάλιση σπουδαστών Τ.Ε.Ι. κατά 
τη διάρκεια της πρακτικής άσκησης». 

5. Την οινάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου ν’ 
αποκτήσουν την απαιτούμενη επαγγελματική εμπειρία. 

6. Τις κοινές αποφάσεις Ε5/1427/6.3.86, Ε5/1678/8.3.88 και 
Ε5/1789/29.3.90 των Υπουργών Εθνικής Παιδείοις και θρησκευμά¬ 
των. 

7. Το με Α.Π./Α50/4.9.90 έγγραφο του Αριστοτελείου Πανεπιστη¬ 
μίου Θεσσαλονίκης και τη μέχρι σήμερα συνεργασία μας. 

8. Την απόφαση Η/2871/30.4.90 (ΦΕΚ 296/τ. Β'/4.5.90) του 
Πρωθυπουργού και του Υπουργού Εθνικής Παιδείας και θρησκευμά¬ 
των «Ανάθεση αρμοδιοτήτων στους Υφυπουργούς Εθνικής Παιδείας και 
θρησκευμάτων, αποφασίζουμε: 

1. Καθορίζουμε θέσεις προικτικής άσκησης σπουδαστών Τ.Ε.Ι. στο 
Αριστοτέλειο Πανεπιστήμιο Θεσσαλονίκης πέροιν εκείνων των θέσεων 
που καθορίζονται στις αποφάσεις Ε5/1427/6.3.86, Ε5/1678/ 
8.3.88 και Ε5/1789/29.3.90 ως εξής: 

θέσεις: 

12 σπουδαστών Τμήματος Βιβλιοθηκονομίοις. 

6 σπουδαστών Τμήματος Διοίκηση Επιχειρήσεων. 

4 σπουδαστών Τμήματος Λογιστικής. 

2 σπουδαστών Τμήματος Ιατρικών Εργαστηρίων. 

2 σπουδαστών Τμήματος Διοίκησης Γεωργικών Εκμεταλλεύ¬ 
σεων. 

2 σπουδαστών Τμήματος Ηλεκτρονικής. 

2 σπουδαστών Τμήματος Πληροφορικής. 

Σύνολο τριάντα (30) θέσεων σπουδαστών Τ.Ε.Ι. 

2. Η προικτική άσκηση στο επάγγελμα των σπουδαστών Τ.Ε.Ι. 
πραγματοποιείται ανά εξάμηνο κάθε ακαδημαϊκού χρόνου αρχίζοντας 
από 1.4.1991. . 

3. Οι αποζημιώσεις και ασφαλιστικές εισφορές των ασκούμενων 
σπουδαστών Τ.Ε.Ι. βαρύνουν τον προϋπολογισμό του Αριστοτελείου 
Πανεπιστημίου Θεσσαλονίκης. 

Η οςπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαρτίου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Λ. ΜΠΟΥΡΔΑΡΑ 


Αριθ. Φ.121/Β3/1312 . (7) 

Κοστολόγηση των δωρεάν διατιθεμένων συγγραμμάτων στους φοιτητές 

των Ανωτάτων Εκπαιδευτικών Ιδρυμάτων Α.Ε.Ι. για τα ακαδη¬ 
μαϊκά έτη 1989-90 και 1990-91. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 95/1969 Περί δωρεάν διαθέσεως παρά του Κράτους 

στους φοιτητές και σπουδαστές των Ανωτάτων Εκπαιδευτικών Ιδρυμά¬ 
των Α.Ε.Ι. των δια την διδασκαλίαν αναγκαιούντων συγγραμμάτων, 
που τροποποιήθηκε και συμπληρώθηκε μεταγενέστερα από το Ν.Δ. 
605/1970. ί . 

2. Τις διατάξεις των παραγράφων 2 και 3 του άρθρου 23 του Ν. 
1268/82 (ΦΕΚ 87/82 τ. Α’) Για τη δομή και λειτουργία των Ανωτά¬ 
των Εκπαιδευτικών Ιδρυμάτων Α.Ε.Ι. 

3. Τις διατάξεις της άριθμ. Φ.141/Β3/1402/1984 (ΦΕΚ 159/ 
20.3.84 τ. Β') υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., όπως αυτή τροποποιήθηκε μεταγενέ¬ 
στερα και ισχύει σήμερα. 

4. Τα αριθμ. 545/89, 549/90, 537/90, πρακτικά της επιτροπής 
κοστολόγησης των Πανεπιστημιακών συγγραμμάτων. 

5. Την αποφ. Η/2871/90 του Πρωθυπουργού και του Υπ. Εθν. 
Παιδείοις και θρησκευμάτων, αποφασίζουμε: 

Α. Εγκρίνουμε την αγορά συγγραμμάτων από το ελεύθερο εμπόριο 
που προτάθηκοιν από τη συνέλευση του τομέα για τη δωρεάν διανομή 
στους φοιτητές των Α.Ε.Ι. για τα οικαδημαϊκά έτη 89-90 και 90-91 με 
την οιναφερόμενη για κάθε οιντίτυπο τιμή. 

Β. Την πληρωμή των κατωτέρω διδοιχτικών βιβλίων σε βάρος των 
πιστώσεων του ΥΠΕΠΘ με την προϋπόθεση ότι τόσο στην σχετική 
υπεύθυνη δήλωση του διδάσκοντα, περί του οφιθμού των διατεθέντων 
αιντιτύπων, όσο και στην κατάσταση πληρωμής, ο Πρόεδρος του οικείου 
τμήματος θα βεβαιώνει ότι: 

1. Η Συνέλευση του τομέα ενέκρινε τα ως άνω βιβλία ως διδακτικά ή 
βοηθήματα και τη διανομή τους στους φοιτητές. 

2. Υπεγράφη η σχετική απόφαση διανομής των ανωτέρω βιβλίων, · 
που εγκρίθηκαν από Την Γ.Σ. του Τμήματος και το Πρυτανικό Συμβού¬ 
λιο. 

3. Για το ίδιο μάθημα που διανεμήθηκαν τα ανωτέρω βιβλία δεν έχει 
διανεμηθεί και δεύτερο διδακτικό βιβλίο για βοήθημα και δεν διανεμή¬ 
θηκαν πανεπιστημιακές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. 


Συγγραφέας Τίτλος Συγγράμματος Σχολή/Τμήμα που διανέμεται Τιμή κατ’ 

αντίτυπο 


θ. Μπένος - Σ. Σαραντίδης 

Α. Πέντζου - Δαπόντε 
Α 0Π)ϋΕΝ5 


Α' ΓΙΑ ΤΟ ΑΚΑΔΗΜΑΪΚΟ ΕΤΟΣ 1989 - 90 
« ΕΚΔΟΣΕΙΣ ΠΑΠΑΖΗΣΗ 

Αρχές Οικονομικής Επιστήμης Τμήμα Διοίκησης Επιχειρήσεων του Παν/μίου Μακεδο¬ 
νίας 1.650 

Β' ΓΙΑ ΤΟ ΑΚΑΔΗΜΑΪΚΟ ΕΤΟΣ 1990 - 91 

Μαθήματα Φυσυιής - Ανθρωπολογίας Τμήμα: Βιολογίας Παν/μίου Πατρών 3.500 

ΕΚΔΟΣΕΙΣ 0ΔΪΣΣΕΑΣ Ε.Π.Ε. 

Εισαγωγή στην κοινωνιολογία α. Τμήμα: Κοινωνιολογίας του Παν/μίου Κρήτης. 

β. Τμήμα Χημικών Μηχανικών του Α.Π.Θ. 

γ. Τμήμα Φυσικής του Α.Π.Θ. 665 

Αθήνα, 22 Μαρτίου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

Αριθ. ΥΠΠΟ/ΑΙΛΑΠ/Γ/621/13639 (8) 

Χαρακτηρισμός ως ιστορικού διατηρητέου μνημβίου και έργου τέχνης 
του κτιρίου, ιδιοκτησίας Κλείδωνα, στο Βαρούσι Τρικάλων μβ τον 
περιβάλλοντα χώρο του. 

ο 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ. Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 
ε) Την Π.Α. Τ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα Μπενάκη (ΦΕΚ 
286/τ.Β'/20.4.90) και την ΤΑ ΥΠΠΟ/ΓΝΟΣ/54280/20.12.90 
(ΦΕΚ 824/τ.Β'/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Κεντρικού Συμβουλίου νεωτέρων 
Μνημείων με αριθμό 3/31.1.91, αποφασίζουμε: 

Χαρακτηρίζουμε ως ιστορικό διατηρητέο μνημείο και ως έργο τέ¬ 
χνης που χρειάζεται ειδική κρατική προστασία, σύμφωνα με τις διατά¬ 
ξεις του Ν. 1469/50, το κτίριο, ιδιοκτησίας Κλειδωνά, στο Βαρούσι 
Τρικάλων, μαζί με το περιβάλλοντα χώρο του, διότι αποτελεί αξιόλογο 
και αντιπροσωπευτικό δείγμα λαϊκής παραδοσιακής Αρχιτεκτονικής 
και θα συμβάλλει στην μελέτη της εξέλιξης της Αρχιτεκτονικής, στην 
περιοχή αυτή της Θεσσαλίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ, ΤΠΠΟ/ΑΙΛΑΠ/Γ/810/13640 (9) 

Χαρακτηρισμός ως ιστορικών διατηρητέων μνημείων των κτιρίων, α) 
Κυρίως κατοικίας αρχοντικού Σαρπάκη β) πρώην Διοικητηρίου και 
γ) πρώην Φρουραρχείου, στα Φηρά της Θήρας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα Μπενάκη (ΦΕΚ 
286/τ.Β’/20.4.90) και την ΥΑ ΤΠΠΟ/ΓΝΟΣ/54280/20.12.90 
(ΦΕΚ 824/τ.Β'/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧ0Π». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Κεντρικού Συμβουλίου νεωτέρων 
Μνημείων με αριθμό 5/14.2.91, αποφασίζουμε: 

Χαρακτηρίζουμε ως ιστορικά διατηρητέα μνημεία τα κτίρια: 
α) της κύριας αρχοντικού Σαρπάκη 
β) το κτίριο πρώην Διοικητηρίου και 

γ) το κτίριο του πρώην Φρουραρχείου στα Φηρά της Θήρας, διότι 
αποτελούν χαρακτηριστικά δείγματα της τοπικής αρχιτεκτονικής, ση¬ 
μαντικά για την μελέτη της εξέλιξης της αρχιτεκτονικής στο νησί της 
Σαντορίνης και διότι έχουν ιδιαίτερο αρχιτεκτονικό και μορφολογικό εν¬ 
διαφέρον. Επίσης ορίζεται ως ζώνη προστασίας τους ο περιβάλλων χώ¬ 
ρος μαζί με τις αυλές των κτιρίων ως αναπόσπαστο στοιχείο της σύνθε¬ 
σής τους. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦- : 

Αριθ. 11340/18 (10) 

Οικονομική ενίσχυση των οδηγών επιβατικών αυτοκινήτων δημόσιας 
χρήσης, για τις γιορτές του Πάσχα έτους 1991. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Το άρθρο 33 παραγρ. 1 του Ν. Δ/τος 3334/55, τα άρθρα 15 των 
Π. Δ/των 243/1987 και 244/1987, το άρθρο 8 του Ν. 3076/1954 
καθώς και το άρθρο 3 του Α.Ν. 4/1967 και αποσκοπούντες στην κατά 
τις γιορτές του Πάσχα οικονομική ενίσχυση των οδηγών Ε.Δ.Χ. αυτοκι¬ 
νήτων με ή χωρίς μετρητή, αποφασίζουμε: 

Όπως γαι το χρονικό διάστημα από 3 Απριλίου 1991 έως και 10 
Απριλίου 1991 σε κάθε περίπτωση μίσθωσης επιβατικού αυτοκινήτου 
δημόσιας χρήσης, με ή χωρίς μετρητή σε ολόκληρη τη χώρα, καταβάλ¬ 
λεται από τον μισθωτή στον οδηγό του αυτοκινήτου για κάθε μίσθωση 
ποσό ογδόντα (80) δραχμών παραπάνω από ότι γράφει ο μετρητής ή 
για κάθε διαδρομή του αυτοκινήτου κατά περίπτωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαρτίου 1991 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

Αριθ. οικ. Π-1075 (11) 

Χορήγηση αδειών οικοδομής από Προέδρους Κοινοτήτων στο Ν. Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α. Του Ν. 1032/80 «περί συστάαεως του Υπουργείου ΧΟΠ». 

β. Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ. Του Ν-Α. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί διοικητικής αποκεντρώσεως κ.λπ.» 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ. Του από 17.7.1923 Ν. Δ/τος «περί σχεδίων πόλεων κ.λπ.». 

2. Την Α9/1-8/3 από 3.8.1971 κοινή εγκύκλιο των Πρωθυπουρ¬ 
γού Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Το άρθρο 13 (παρ. 8) του Ν. 1647/1986. 

4. Το από 24.4.85 Π.Δ. (ΦΕΚ 181Δ'/3.5.85) όπως τροποποιή¬ 
θηκε μεταγενέστερα με το από 14.2.87 Π. Δ/γμα (ΦΕΚ 133Δ/ 
23.2.1987) και 25.4.89 Π. Δ/γμα ΦΕΚ 293Δ /16.5.1989). 

5. Το Ν. 1577/1985 (περί Γ.Ο.Κ.) όπως μεταγενέστερα τροποποι¬ 
ήθηκε. 

6. Το από 2.3.81 Π. Δ/γμα (ΦΕΚ 138Δ) όπως ισχύει σήμερα. 

7. Το Π.Δ. 6.10.1978 (ΦΕΚ 538Δ-/17.10.1978) όπως τροποποι¬ 
ήθηκε μεταγενέστερα και ισχύει σήμερα. 

8. Την υπ’ αριθ. 60885/4983/27.9.90 (ΦΕΚ 656Β’/16.10.90) 
απόφαση Υπ. ΠΕ.ΧΩ.Δ.Ε. σχετικά με την χορήγηση αδειών οικοδομής 
από Πρόεδρους Κοινοτήτων. 

9. Το 4ο Πρακτικό από 28.2.1991 (θέμα Ιο) του ΣΧΟΠ Ν. Λακω¬ 
νίας, αποφασίζουμε: 

Εξουσιοδοτούμε τους Προέδρους των παρακάτω Κοινοτήτων όπως 
φαίνονται στον πίνακα που συνοδεύει την παρούσα) για να εκδίδουν οι¬ 
κοδομικές άδειες συγκεκριμένων εργασιών που αναφέρονται στο άρθρο 
3 και σύμφωνα με τη διαδικασία τού άρθρου 4 της υπ’ αριθ. 60885/ 
4983/27.9.1990 απόφασης ΥΠ. ΠΕ. ΧΩ.Δ.Ε. 

ΠΙΝΑΚΑΣ ΚΟΙΝΟΤΗΤΩΝ ΝΟΜΟΤ ΛΑΚΩΝΙΑΣ 


Α/Α ΕΠΑΡΧΙΑ 

ΓΥΘΕΙΟΥ 

ΕΠΙΔ. ΛΙΜΥΡΑΣ 

ΛΑΚΕΔΑΙΜΟΝΟΣ 

ΟΙΤΥΛΟΥ 

1. Κοινότητα 

Βαχού 

Αγ. Δημητρίου Ζάρακος 

Αγ. Κωνσταντίνου 

Γέρμας 

2. » 

Δροσοπηγής 

Αγ. Νικολάου Μονεμβασίας 

Αγριάνων 

Καρέας 

3. » 

Καρβελά 

Αγ. Αποστόλων (εξαρ. οικισμός) 

Αλεποχωρίου 

Κελεφά 

4. . » 

Κονακίων 

Αμπελοχωρίου 

Αναβρυτής 

Κρυονερίου 

5. » 

Κρήνης 

Απιδέας 

Άρνας 


6. » ' 

Μυρσίνης 

Ελληνικού 

Βαμβακούς 


7. » 

Σιδηροχάστρου 

Καρύτσας (εξαιρ. ο οικισμός) 

Βαρβίτσας 


8. » - 

Σκαμναχίου 

Κουπιών 

Βασσαρά 


9. » 


Κρεμαστής (εξαιρ. ο οικισμός) 

Βασιλικής 


10. 


Λιρών 

Βουτιάνων 


11. 


Μεσοχωριού 

Βρεσθένων 


12 


Νιάτων 

θεολόγου 


13. » 


Φαρακλού 

Καλλιθέας 



15. 

16. 

17. 

18. 

19. 

20 . 

21 . » 

Η ισχύς της απόφασης αρχίζει από τη δημοσίευσή της στην Εφημε¬ 
ρίδα της Κυβερνήσεως. 

. Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 14 Μαρτίου 1991 

Ο Νομάρχης 
ΦΩΤΗΣ ΦΑΛΙΑΓΚΑΣ 

, - 4 -- 

Αριθ. 3637 (12) 

Κατάρτιση οργανισμού εσωτεριπής υπηρεσίας Κοιν. θάνους. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 4 χαι 12 του Ν.1188/81. 

2. Την 50/90 απόφαση του Κ.Σ. θάνους σχετικά με την κατάρτιση 
του Ο.Ε.Υ. της Κοινότητας. 

3. Την 15630/90 απόφαση του Νομάρχη Λέσβου σχετικά με την 
υπαγωγή του προσωπικού της Κοινότητας Θάνους στις διατάξεις του 
Α' μέρους του Ν. 1188/81. 

4. Την σύμφωνη γνώμη του Υ.Σ.Δ.Κ.Υ Νομού Λέσβου όπως αυτή 
διατυπώνεται στο ϊ/91 πρακτικό. 

5. Το γεγονός ότι συντρέχουν οι προϋποθέσεις που ορίζει ο Νόμος για 
την κατάρτιση Ο.Ε.Υ. της Κοινότητας θάνους, αποφασίζουμε: 

Την κατάρτιση οργανισμού εσωτερικής υπηρεσίας της Κοινότητας 
θάνους Λήμνου που περιλαμβάνει μία (1) θέση του Κλάδου ΔΕΙ Δ/κού 
με βαθμούς Γ Β’ Α’. 

Η παρούσα να δημοσιευθεί στο ΦΕΚ τεύχος Β’. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 14 Μαρτίου 1991 

Ο Νομάρχης 
Γ. ΦΩΤΕΙΝΟΠΟΥΛΟΣ 

-φ- 

Αριθ. 4445 (13) 

Συγκρότηση Πρωτοβαθμίου Επιτροπής Τελωνειακών Αμφισβητήσεων 
Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 89 και 113 του Π.Δ. 284/14.6.88 
«περί οργανισμού Κεντρικής Υπηρεσίας Υπουργείου Οικονομικών» που 
δημοσιεύθηκε στο ΦΕΚ 128/Α/14.6.88. 

2. Τις διατάξεις του άρθρου 4 του Ν. 1232/82 σύμφωνα με τις 
οποίες καταργήθηκαν όλα τα γνωμοδοτικής και αποφασιστικής αρμο- 


Καρυών 

Μελιτίνης 

Παλαιόβρυσης 

Προσήλιου 

Σελεγουδίου 

Σελλασίας 

Σπαρτιάς 

διότητας συλλογικά όργανα, ήτοι συμβούλια και επιτροπές κοινές και 
ευκαιριακές. Δημοσίων εν γένει Υπηρεσιών εκτός αυτών που διατηρού¬ 
νται με κοινές αποφάσεις του Υπουργού Προεδρίας Κυβερνήσεως και 
του κατά περίπτωση αρμόδιου Υπουργού. 

3. Τις διατάξεις της παρ. 11 του άρθρου 2 του 0.208/181/28.4.82 
κοινής απόφασης των Υπουργών Προεδρίας Κυβερνήσεως και Οικονο¬ 
μικών, με τις οποίες διατηρήθηκε η Πρωτοβάθμια Επιτροπή Τελωνεια¬ 
κών Αμφισβητήσεων που λειτουργεί σύμφωνα με τις διατάξεις του άρ¬ 
θρου 135 Π.Δ/τος 636/77. 

4. Τη διάτάξη του άρθρου 63 παρ. 1 του ανωτέρω Π. Δ/τος, σύμ¬ 
φωνα με την οποία η εν λόγω επιτροπή συγκροτείται με απόφαση του 
οικείου Νομάρχη. 

5. Το αριθ. 604/31.1.91 έγγραφο του Εμπορικού και Βιομηχανι¬ 
κού Επιμελητηρίου Βόλου «περί ορισμού εκπροσώπων του ως μελών 
της επιτροπής». 

6. Το αριθ. ΧΥ410/29.1.91 έγγραφο της Δ/νσης Χημικών Υπηρε¬ 
σιών Βόλου «περί ορισμού εισηγητού της Επιτροπής», αποφασί¬ 
ζουμε: 

Συγκροτούμε την Πρωτοβάθμια Επιτροπή Τελωνειακών Αμφισβη¬ 
τήσεων Βόλου που εδρεύει στο Τελωνείο Βόλου από τους εξής: 

1. α) Τον Προϊστάμενο της Δ/νσης Επιθεώρησης και Συντονισμού 
Τελωνείων Νομαρχίας Μαγνησίας, ως πρόεδρο, αναπληρούμενο από 
τον νόμιμο αναπληρωτή του. 

β) Τον Προϊστάμενο του Τελωνείου Βόλου ως μέλος αναπληρούμενο 
από τον νόμιμο (αναπληρωτή του. 

γ) Τον Προϊστάμενο της Δ/νσης Χημικών Υπηρεσιών Βόλου, ως μέ¬ 
λος. 

δ) Τον Νικόλαο Αβαριτσιώτη, εκπρόσωπο του Εμπορικού και Βιομη¬ 
χανικού Επιμελητηρίου Βόλου, ως μέλος αναπληρούμενο από τον Ανέ- 
στη Ακάσογλου. 

2. Εισηγητές της Επιτροπής ορίζονται: 

α) Ζήσιμος θεοχαρόπουλος υπάλληλος του Τελωνείου Βόλου με 
βαθμό Α' αναπληρούμενος από τον Αλέξανδρο Πάντο, ομοιόβαθμο 
υπάλληλο του ανωτέρω Τελωνείου. 

β) Ουρανία Διδασκάλου υπάλληλος της Δ/νσης Χημικών Υπηρεσιών 
Βόλου με βαθμό Α' αναπληρούμενο από την Χαρίκλεια Κούρτη, ομοιό¬ 
βαθμο υπάλληλο της ίδιας Υπηρεσίας σε θέματα που η δασμολογική 
κατάταξη εμπορευμάτων εξαρτάται από τη χημική τους σύνθεση. 

2. Καθήκοντα γραμματέα της επιτροπής θα εκτελεί ο Δημήτριος Κο- 
πτσιαλής υπάλληλος του Τελωνείου Βόλου με βαθμό Α' αναπληρούμε¬ 
νος από την Αναστασία Ντίνου, ομοιόβαθμο υπάλληλό του ανωτέρω Τε¬ 
λωνείου. 

Η θητεία της επιτροπής είναι δύο (2) χρόνια και λήγει την 

31.12.1992:* 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 20 Μαρτίου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριβ. ΑΕΡ 187 (14) 

Τροποποίηση της αριθμ. ΤΕΡ144/17.2.78 απόφασής μ<*ς και καθορι- 

σμός τοπιχών αργιών καταστημάτων πόλεων, κωμοπόλεων Ν. 

Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν μεταγενέστερα και ισχύουν σήμερα. 

2. Τις διατάξεις των άρθρων 4 και 8 του Β.Δ. 748/66 «περί Κυρια¬ 
κής και εβδομαδιαίας αναπαύσεως*. 

3. Τις διατόιξεις του άρθρου 42 του Ν. 1892/90 

4. Την αριθμ. 3/22.1.91 γνωμοδότηση της Επιτροπής Υπουργείου 
Εργασίας Ν. Πέλλας. 

5. Τις έγγραφες γνώμες των ενδιαφερομένων επαγγελματικών ορ¬ 
γανώσεων εργοδοτών και εργαζομένων. 

6. Την ανάγκη εξυπηρέτησης του καταναλωτικού κοινού, αποφασί¬ 
ζουμε: 

Τροποποιούμε μερικώς την παρ.α της αριθμ. ΤΕΡ 144/17.2.78 
απόφασής μας ή καθορισμός τοπικών αργιών καταστημάτων πόλεων, 
κωμοπόλεων Ν. Πέλλας» που αφορά τα καταστήματα της πόλης Έδεσ- 
σας. 

1. Πέραν των αργιών του άρθρου 4 του Β.Δ. 748/66 καθιερώνουμε 
τις παρακάτω τοπικές οφγίες δια τα καταστήματα της πόλης Έδεσσας 
ως εξής: 

α) 1 Ιανουάριου 

β) 6 Ιανουάριου 


γ) Καθαρά Δευτέρα 

δ) 18 Οκτωβρίου 

ε) 26 Δεκεμβρίου 

II. Οι ημιαργίες που αναφέρονται στην παρ. α της οφιθμ. ΤΕΡ 144/ 
17.2.78 απόφασή μοις καταργούνται πλην αυτής της Καθαράς Δευτέ¬ 
ρας προκειμένου για καταστήματα τροφίμων και αρτοπωλεία. 

III. Δεν θίγονται με την απόφαση αυτή οι εορτές των Σωματείων 
(επαγγελματικές) όπως έχουν καθορισθεί με την αριθμ. ΤΕΡ 144/ 
17.2.78 προηγούμενή μας. 

Κατά τα λοιπά εξακολουθεί να ισχύει η αριθμ. ΤΕΠ 144/17.2.78 
απόφασή μας. 

Η παρούσα ισχύει από την ημέρα δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 22 Φεβρουάριου 1991 

Ο Νομάρχης 
ΕΛΕΥΘ. ΛΑΣΚΗΣ 

-♦- 

ΔΙΟ ΡΘΩΣΕΙΣ ΣΦΑΛΜΑΤ ΩΝ 

(15) 

Στο ΦΕΚ 67/14.2.91/τεύχος Β', στο οποίο δημοσιεύτηκε η αριθ. 
Φ. 12.1./Β3/5981/25.1.91 υπουργ^ή απόφαση κοστολόγησης των 
δωρεάν διατιθεμένων στους φοιτητές αΕΙ πανεπιστημιακών συγγραμ¬ 
μάτων γίνεται η εξής διόρθωση ως προς την τιμή του βιβλίου με τίτλο 
«Εισαγωγή στη Κοινωνιολογία του Α. ΟΙϋϋΕΝδ των Εκδόσεων Οδυσ- 
σέα, δηλαδή αντί του λανθασμένου 750 δβχ. στο σωστό 760 δρχ. 

Επίσης στην ανωτέρω υπουργική απόφαση συμπληρώνεται η παρά¬ 
γραφος 4 με τη φράση «πρακτικό 522/90». 

(Από το Υπουργείο-Εθνικής Παιδείας και Θρησκευμάτων) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




